**ПРАВОПИСНИ ЗНАЦИ И СКРАЋЕНИЦЕ**

|  |
| --- |
| * Правописни и интерпункцијски знаци користе се да означе интонацију реченице, смисаоно рашчлањавање и паузе међу деловима исказа. Правописни знаци се употребљавају изван реченице, уз поједине речи, док се интерпункцијски знаци тичу реченице или неког њеног дела. Неки знаци могу бити и интерпункцијски и правописни. |
| Тачка као правописни знак   * **ТАЧКА** – користи се иза неких скраћеница и иза редних бројева када се пишу арапским цифрама (итд., нпр., и сл./1. јуни, 2014. год.,/од 12. до 54. стр.);   Која је разлика у употреби између *црте* и *цртице* као правописних знакова? Наведите неке примере.   * **ЦРТА** – користи се без белина испред и иза да означи коауторске везе, релације међу тесно везаним појмовима и међу бројевима, са значењем предлога *до* (граматика Станојчић–Поповић/канал Дунав–Тиса–Дунав, лет Амстердам–Београд/период 1920–1930, стр. 134–156); * **ЦРТИЦА** – пише се између делова полусложеница, при подели речи на крају реда, при подели речи на слогове, у сложеним или изведеним речима са бројем, између скраћенице и наставка за облик (ауто-пут, фото-апарат/при-ме-ри, у-чи-о-ни-ца/15-годишњак, 40-их година/у БИТЕФ-у, у БИГЗ-у);   Можете ли се сетити неког примера употребе *две тачке* као правописног знака? Како се тај правописни знак чита?   * **ДВЕ ТАЧКЕ** – се пишу између бројева или слова којима се исказује неки однос у значењу „према” (размера 1 : 50, рука : руци, резултат је 2 : 0)   Када користимо *заграду*, а када *полузаграду* као правописне знаке?   * **ЗАГРАДА** – се употребљава да означи двојако читање речи, а ПОЛУЗАГРАДА се пише иза бројева и слова у набрајању (предлози с(а) и к(а), елемен(а)т   1) Именице, 2) Заменице 3) Бројеви...;  Када употребљавамо *наводнике* као правописне знаке?   * **НАВОДНИЦИ** – се употребљавају уз називе уметничких дела, књига, филмова, установа, производа, као и уз речи које имају измењено значење (роман „Нечиста крв”, филм „Небо над Берлином”, „Вечерње новости” / И онда је наш „фудбалер” лоптом разбио прозор;   Када се употребљава *апостроф* као правописни знак?   * **АПОСТРОФ –** означава изостављено слово (*Је л'то у реду?*, *Пада киша, ал' ћу ипак доћи*.); * **ЗВЕЗДИЦА** – пише се иза речи кад упућује на белешку испод текста, а испред речи у стручним текстовима када означава да се речи, или њени делови теоријски реконструишу или да се ради о непостојећем облику (Он је врло често употребљавао палиндроме\*. Палиндоми су речи или реченице које се једнако читају у оба смера.   – прасл. – golva\*, melko\* – данас у срп. глава, млеко);   * **ГЕНИТИВНИ ЗНА**К (знак дужине) – употребљава се за обележавање дугих самогласника у генитиву множине, када је глас настао сажимањеми при разликовању речи које се исто пишу (Чули смо то од ученикâ./кô (као), мисô (мисао)/Био сам сâм. Треба да дâ све од себе.); * **КОСА ЦРТА** – пише се између бројки при оквирном одређивању времена или временског интервала, између дублетних наставака или облика, као и између стихова да би се обележила њихова граница (школска 2013/2014. година *//* -ов/-ев *//* Пучина плава / спава. / Прохладни пада мрак. / Врх хриди црне / трне. / Задњи румени зрак.) * **ЗНАЦИ ПОРЕКЛА** – употребљавају се да означе порекло неког облика или неки развојни језички процес (Žitča > Жича / твојега > твоега > твоога > твога).   Из ког разлога настају скраћенице? На који начин оне настају?   * **Скраћенице** настају скраћивањем речи ради уштеде простора и времена. Према постанку и начину скраћивања сврставају се у неколико група: * ОПШТЕ СКРАЋЕНИЦЕ ДОМАЋЕГ ПОРЕКЛА – пишу се малим словима, најчешће се скраћују иза првог или другог сугласника (одн. сугласничке групе) и читају се као пуне речи. * **са тачком** се пишу оне скраћенице које садрже само почетак речи (*т.* (тачка), *г.* (година и господин), *р*. (разред), *срп*. (српски), *и сл*. (и слично), *итд*. (и тако даље); * **без тачке** се пишу оне скраћенице које садрже почетак и крај речи (*др* (доктор), *мр* (магистар), *гђа* (госпођа); * ОПШТЕ СКРАЋЕНИЦЕ СТРАНОГ ПОРЕКЛА – засноване су на латинским изразима па се по правилу пишу латиницом и малим словима, ређи су примери ових скраћеница који се пишу великим словима. Читају се као пуне речи и пишу се са тачком. (*a.a.*(ad acta, међу списе), *etc. (et cetera,* и тако даље), *(P.S. post scriptum,* накнадно дописано); * МЕРНЕ СКРАЋЕНИЦЕ – означавају јединице метричког система, готово увек се пишу латиницом, неке малим, а неке великим словима, читају се као пуне речи и пишу без тачке (V (волт), W (ват), T (тесла), cm (центиметар), g (грам)); * ВЕРЗАЛНЕ СКРАЋЕНИЦЕ – састоје се од великих почетних слова вишечланих назива и пишу се великим словима без тачака и размака међу словима. Неке од њих су непроменљиве, а неке променљиве, а у зависности од порекла пишу се латиницом или ћирилицом. * **непроменљиве**: ЕУ (Европска унија), ОШ (Основна школа), РС (Република Србија), USA (United States of America); * **променљиве**: ЈАТ (Југословенски аеротранспорт, од ЈАТ-а), СКЦ (Студентски културни центар, у СКЦ-у) РТС (Радио-телевизија Србије, у РТС-у); * ВЕРБАЛИЗОВАНЕ СКРАЋЕНИЦЕ – настају од верзалних скраћеница које се претварају у целовите речи, или комбиновањм делова двочланих и трочланих израза. Оне постају властите именице које имају свој акценат, падеж и род (Нолит (Нова литература), Имлек (Индустрија млека), Мобтел (Мобилна телефонија). |
| **ПРАВОПИСНИ ЗНАЦИ**  ТАЧКА: итд., нпр./2014. год.,/од 2. до 4. стр. ЦРТА: Дунав–Тиса–Дунав / 1920–1930. год.  ДВЕ ТАЧКЕ: размера 1 : 5, рука : руци, ЦРТИЦА: ауто-пут,; 40-их год.; у БИГЗ-у  ЗАГРАДА И ПОЛУЗАГРАДА: с(а) и к(а), НАВОДНИЦИ: „НИН”; Права је „цвећка”!   1. Именице, 2) Заменице 3) Бројеви... АПОСТРОФ: је л', ал'   ЗНАЦИ ПОРЕКЛА: ЗВЕЗДИЦА: melko\* - млеко  твојега > твоега > твоога > твога КОСА ЦРТА: 2013/2014. година ; -ов/-ев;  ГЕНИТИВНИ ЗНАК: кô (као), Био сам сâм.  **СКРАЋЕНИЦЕ**:  са тачком: т., г., р., срп., итд.  ОПШТЕ без тачке: др, мр, гђа  стране: a.a., etc, P.S.  МЕРНЕ: V, W, T, cm, g  непроменљиве: ЕУ, ОШ, РС, USA  ВЕРЗАЛНЕ променљиве: : ЈАТ, од ЈАТ-а, СКЦ, у СКЦ-у, РТС, у РТС-у  ВЕРБАЛИЗОВАНЕ: Нолит, Имлек, Мобтел |